title: ثريا شاوي
text: ثريا شاوي، تولدات فـ14 دجنبر 1936 ف فاس ؤماتت مقتولة فـ1 مارس 1956 ف دارلبيضا، كانت أول پيلوطا مغريبية.
  
  حياتها 
  ثريا شاوي تولدات فـ14 دجنبر 1936 ففاس فوسط عائيلة معروفة، بّاها عبدالواحد كان مدير د مسرح ؤصحافي ب لفرونصي فجورنال لو كوريي دو ماروك، ؤمها سميتها زينة، ؤخوها صغر منها صلاح الدين لي تولد فـ1944 ولا رسام عايش ف ڤيشي ف فرانصا.
  
  فـ1946، متلات ثريا معا باها ف لفيلم لباب سابع ديال لمخرج لفرانصاوي أندري زڤوبادا لي جا لفاس باش يصورو.
  
  فـ1948 لعائيلة رحلات من فاس لدارلبيضا فين كان خدام بات ثريا.
  
  فـ1950، دخلها باها لمدرسة طيران لي كانت فتيط مليل، لمدرسة كانت مخصصة غير لفرانصاويين وكان صعيب للمغاربة يدخلو ليها ؤكفس إلا كانو بنات. لإدارة د لمدرسة ماكانوش باغيينها دخل وحاولو يمنعو، والاكين حيت ماكاين حتا قانون كيمنع هاد القضية فلخر قبلوها ودارو فبالهم أنها ماغاديش تقدر تكمل.
  
  موراها بعام فـ17 أكتوبر 1951، دوزات ثريا لمتيحان ديال پيرمي ديال طيران ؤنجحات فيه واخا عمرها ماكاملش 15 لعام، وهاكا ولات أول پيلوطا مغريبية.
  
  نهار1 مارس 1956، نهار قبل مايشد لمغريب ستيقلال ديالو، معا جوايه ستة وتولوت فدارلبيضا ؤبضبط فزنقة بيرجوراك تقتلات ثريا قدام دارهوم ؤهي هابطة من طوموبيل معا خوها من بعد ما تيراو عليها فراس، كان فعمرها ديك ساعة 19 لعام. تدفنات ثريا شاوي فمقبرة أهل فاس فدارلبيضا.
  
  لي قلتها كان سميتو أحمد طويل، ؤكان مشارك ف لمقاومة ضد فرانصا ؤتعين كوميسير معا لأمن لوطني ؤكان هو رئيس ديال عصابة كاتخطف ؤتقتل ناس معروفين، والاكين ساباب لموت ديال ثريا شاوي مازال مامعروف حتال دابا.
  
  كتوبا عليها
  
  عيون لكلام 
  
  لمغريب
  بيوغرافيا د نسا
  زيادة 1936
  وفيات 1956
  لمغاربا
  مقالة ب جودة مابيهاش (تصنيف د إحصائيات لمينحة د 2023)
  ناس تزادو ف فاس
  ناس توفاو ف الدار البيضا
  ناس د فاس